મંગળવાર રાતે થયેલા ભારે વરસાદને કારણે બારડોલી તાલુકા વિસ્તારમાં ભારે વરસાદને કારણે જળબંબાકારની સ્થિતિ સર્જાય હતી. નદી નાળામાં પાણીની આવક વધતાં કેટલીક ખાડીઑ ખતરાના નિશાનથી ઉપર વહેવા લાગી હતી. ઉતારા ગામ નજીકથી પસાર થતી ચીક ખાડી પરના પુલ પરથી પાણી ફરી વળતાં પુલ પરથી વાહન વ્યવહાર બંધ થઈ ગયો હતો. વાહન વ્યવહાર બંધ થઈ જવાથી ઉતારા, વધવા, કરચકા સહિતના ગામના લોકોનો બારડોલી સાથેનો વ્યવહાર કપાઈ ગયો હતો. લોકોએ બારડોલી આવવા માટે મઢી થઈને આવવું પડ્યું હતું.